ზემო მაჩხაანი

ზემო მაჩხაანი — სოფელი საქართველოში, დედოფლისწყაროს მუნიციპალიტეტის ადმინისტრაციული ერთეული (კახეთის მხარე). 

მდებარეობს გომბორის ქედის სამხრეთ-აღმოსავლეთ დაბოლოებაზე, ზღვის დონიდან 700 მეტრზე. დედოფლისწყაროდან დაშორებულია 20 კილომეტრით. ზემო მაჩხაანი მდებარეობს დედოფლისწყარო-სიღნაღის გზატკეცილზე. 

ზემო მაჩხაანი ისტორიული ქიზიყის ერთ-ერთი დიდი სოფელია. გადმოცემით სოფლის სახელი მომდინარეობს თბილისის დასავლეთით მდებარე სოფელ მაჩხანიდან. ძნელბედობის დროს აქედან მოსახლეობა კახეთში გადასახლებულა და დაუარსებია ორი სოფელი — ქვემო მაჩხაანი და ზემო მაჩხაანი.ზარდალიშვილი გრ., თბილისისა და მისი მიდამოების ტოპონიმია, თბ., 1978. — გვ. 45. იოანე ბატონიშვილი თავის „ქართლ-კახეთის აღწერაში“ იხსენიებს 2 სოფელ მაჩხაანს (სავარაუდოდ, ზემო და ქვემო მაჩხაანი).თოდრია თ., ქიზიყის ისტორიული გეოგრაფიის საკითხები, კრებ. საქართველოს ისტორიული გეოგრაფიის კრებული, ტ. VI, თბ., 1982. — გვ. 91. 
დემოგრაფია
2014 წლის აღწერის მონაცემებით სოფელში ცხოვრობს 1826 ადამიანი.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II 2794 1308 1486 2014  1826 885 941

ღირსშესანიშნაობები
სოფლის ტერიტორიაზე მდებარეობს არაერთი არქიტექტურული და არქეოლოგიური ძეგლი:
ზემო მაჩხაანის აკაკიანთხევის ნამოსახლარი — არქეოლოგიური ძეგლი;
ზემო მაჩხაანის აკაკიანთხევის სამაროვანი — არქეოლოგიური ძეგლი;
არმათიონი — არქიტექტურული ძეგლი;
ზემო მაჩხაანის კოშკი — არქიტექტურული ძეგლი;
ზემო მაჩხაანის მთავარანგელოზთა ეკლესია — არქიტექტურული ძეგლი;
მწარეწყლის სამაროვანი — არქეოლოგიური ძეგლი;
ზემო მაჩხაანის ნამოსახლარები — არქეოლოგიური ძეგლი;
ოლეს სამაროვანი — არქეოლოგიური ძეგლი;
საჯოგეხევის ნამოსახლარი — არქეოლოგიური ძეგლი;
ფურცელწყლის ნამოსახლარი — არქეოლოგიური ძეგლი;
ფურცელწყლის სამაროვანი — არქეოლოგიური ძეგლი;
ზემო მაჩხაანის ყველაწმინდის ეკლესია — არქიტექტურული ძეგლი;
ზემო მაჩხაანის წმინდა გიორგის ეკლესია — არქიტექტურული ძეგლი;
ზემო მაჩხაანის წმინდა ელიას ეკლესია — არქიტექტურული ძეგლი;
ზემო მაჩხაანის წმინდა ნინოს ეკლესია — არქიტექტურული ძეგლი.

 ლიტერატურა 

 სქოლიო 

კატეგორია:დედოფლისწყაროს მუნიციპალიტეტის სოფლები